Joł1 wierza, że sōm2 Ślōnzołki take jak joł, co to lubiōm rajzować3 i prōbować roztomajtych4 kuchniōw ze cołkego5 świata. Tyn gulasz to je tako wariacja na tymat kuchni ze Wyngrōw.6 Robiōłech go już połra7 razy i zawsze gościōm smakowoł. Niyftorzi gołdali, że to taki trocha inkszy8 bigos i cojś w tym je, bo przeca9 je tam kiszōnoł10 kapusta, ale połōnczynie ji11 ze ananasym i śmiytōnkōm dołwo12 już całkym inksze doznania smakowe- jak to niyftorzi gołdajōm.
Co potrza?
500 g miysa13 wołowego (moge14 być ligawa)
500 g cebuli
500 g śmietōnki (12 abo 18%)
250 g wyndzōnki15
0,5 świyżego ananasa
500 g kiszonyj kapusty
0,5 szklōnki łoleju16
połra łeżek masła klarowanego
2 zōmbki czosku
2 łeżki kōncyntratu ze tōmatōw17
1 szklōnka buliōnu wołowego
lampka czerwōnego wina
1-2 łeżki sezamu
trocha mōnki18
Prziprawy:
1 łyżeczka słodki papryki
1 łyżeczka ostryj papryki
1 łyżeczka tymianku
1 łyżka kminku
sōl i pieprz
Ananasa łobiercie- nojlepi nojprzōd oberznōńć19 gōra i dōł, poty postawić go i obrzinać boki. Jak żejście już fajnie oczyściyli boki, to mogecie go przerznōńć na pó20 i wyrznōńć tyn twardy środek. Ta poła,21 co jōm weznymy do gulaszu, pokrejcie we kostka. Taki świyży ananas je tak dobry, że ta drugo połowa to sie zarozki22 straci23– no, chyba że mołcie pusto chałpa24i żołdyn25 Wōm niy zaglōndo do kuchni 😉
Podpiykejcie nojlepi wszysko na patelni, a potyn przeciepujcie26 do jakego srogego27 gorka. Nojprzōd pokrōno28 wyndzōnka, potyn na łoleju pokrōno we kosteczka wołowina, potyn na maśle klarowanym zeszklijcie trocha cebula i czosnek (nojlepi przeciśniynty). Wszysko wciepnijcie do gorka, dodejcie ananasa, kōncyntrat i prziprawy i niech sie to trocha podusi. Potyn kapusta (keby29 bōła30 mocno kwaśnoł, to mogecie jōm przepōkać31), a za chwila wlyjcie buliōn i niech sie to dusi, aże miyso baje miynke32. Na kōniec wlyjcie tam wino, śmiytōnka i doprowłcie sie to do smaku. Tera mogecie upranżyć trocha sezam i posuć33 nim tyn gulasz na talyrzu, zanim go dołcie34 na stōł. Smacznego 🙂
1ja
2są
3podróżować
4różnych
5całego
6Węgier
7kilka
8inny
9przecież
10kiszona
11jej
12daje
13mięsa
14może
15boczku wędzonego
16oleju
17pomidorów
18mąki
19obciąć
20połowę
21połowa
22zaraz
23zgubi
24dom
25nikt
26przerzucajcie
27dużego
28pokrojoną
29gdyby
30była
31przepłukać
32będzie miękkie
33posypać
34położycie
szl_Latn szl_Latn szl_Latn deu_Latn szl_Latn szl_Latn szl_Latn hun_Latn szl_Latn pol_Latn pol_Latn szl_Latn pol_Latn bug_Latn bam_Latn szl_Latn szl_Latn szl_Latn szl_Latn szl_Latn quy_Latn lvs_Latn szl_Latn szl_Latn fin_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn slk_Latn wol_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn szl_Latn eus_Latn bos_Latn dik_Latn pol_Latn szl_Latn pol_Latn ces_Latn pol_Latn szl_Latn pol_Latn pol_Latn grn_Latn szl_Latn